da da id en da en en en de da de en en en nb en sv da da en en da en es en da en sv da da en da da da da da da da da da da da da da da da da da da nb da da da da da da tr da da sv da da nb da da da da da de da da da nb da nb da da da da da da da da da da da da da da nl en en de de en en
No Time To Die kritik
No Time To Die i Danmark
Janni Pia - Danmarks første Bond-pige
Så meget solgte Bond i Danmark
007 & Frederik IX af Danmark
Bond på bog: Mislykket operation
David Dencik kastede glans over Gentofte Kino, da No Time To Die blev genopsat for at markere biografens 84-års fødselsdag den 31. marts 2022. Bond-bloggen.dk kom for at høre hvordan publikum reagerede på den kontroversielle slutning, hvor Daniel Craigs Bond sprænges til atomer.
Time To Die again ...
Fem måneder efter, at James Bond første gang blev sprunget til atomer ved premieren på den 25'ende Eon producerede 007-film, No Time To Die var Daniel Craigs finale tilbage på lærredet i Gentofte Kino.
Filmen er for længst blevet gjort tilgængelig på streamingtjenester, Blu Ray og DVD. På den færøske ø, Kalsoy, der blev brugt som lokation for raketnedslaget, der sprængte 007 i luften, har man sågar rejst en gravsten påtrykt James Bond.
Men genopstandelsen i Gentofte skyldtes biografens fødselsdag. Og den omstændighed, at filmen kun havde været 25 solgte billetter fra at slå rekorden som Gentofte Kinos bedst sælgende film i dette årtusinde, da den måtte tages af plakaten i utide.
Siden 1999 har rekorden tilhørt Ringenes Herre, men 007 ville have distanceret den med flere Aston Martin længder, hvis ikke det havde været for Covid-19 nedlukningen i januar 2022.
Biograf direktør Sune Thomsen havde spørgsmål klar til Dencik.
Den ulige konkurrence ville biografens direktør Sune Lind Thomsen derfor gerne udligne ved at tilbyde No Time To Die en enkelt omgang mere i manegen. Billet-prisen blev sænket til blot 25 kroner - inklusive et glas vin. Og som et yderligere cocktailbær i drinken var filmens moralsk flossede forsker, skuespilleren David Dencik, indbudt som oplægsholder.
"I 1963, hvor Agent 007 - Mission: Drab fik premiere var Gentofte biografen 25 år gammel. Samtidig er No Time To Die den 25'ende Bond-film, og da den manglede at sælge 25 billetter tænkte jeg, at de skulle koste 25 kroner pr stk", forklarede biografdirektøren regnestykket.
Da der rent faktisk troppede 250 tilskuere op til forestillingen har Bond nu fået den officielle rekord.
Overraskende nok markerede et overvejende flertal af salens publikum ved en hurtig håndsoprækning, at de ikke havde set filmen før.
David Dencik måtte derfor passe på, at han ikke spoilede for meget om filmen fra scenen. Her fortalte han bl.a. om et af de stunts, som han i filmens begyndelse måtte udføre.
Herunder: David Dencik fortæller om stunts i No Time To Die i Gentofte @Bond-bloggen.dk.
Fødselsdagsbilleten fra Gentofte Kino kostede kun 25 kroner.
Man dør lidt hver gang ...
Personligt har jeg ingen trang følt til at gense filmen. Skønt købt på Blu Ray er den pr. 31.3 2021 fortsat uåbnet.
Den traumatiserende oplevelse fra premieren i september 2021 har sat sig dybt.  Gentofte Kinos visning var således første gang i 2022, at No Time To Die tonede frem for mine øje. Hvad den desværre kun blev meget værre af.
Man dør lidt hver gang, føler jeg.
Et enkelt par udvandrede da også før slutningen. Men for de tilbageværende blev eksplosionen mødt af samme intense reaktion som i premiere-måneden.
Hvorfor det ikke er et problem for serien, at lade James Bond dø , og hvordan Broccoli og co. bedst kommer videre måtte de fremmødte Bond-fans og eksperter derfor forklare:
Jan Mouritzen, 007-fan, i bluse fra Bond in Motion udstillingen i London.
Han kunne have overlevet
Jan Mouritzen, medlem af danske James Bond-fans: "Filmen får 005 ud af 007. Jeg synes, at det gav en vis pondus til Craigs Bond-rejse, at han døde. Og Bond kommer jo bare tilbage i en anden inkarnation. Der var jo også en bog, hvor Bond døde. I From Russia with love faldt han om til sidst, fældet af Rosa Klebbs  forgiftede kniv i skoen.
Bond-bloggen: "Det var en cliffhanger. Vi vidste ikke om han døde ..."
"Det ved vi heller ikke i No Time To Die. Han kunne godt have overlevet. Jeg så gerne, at der kom en vis kontinuitet i fortsættelsen, så kontorpersonalet, M. Q og Monepenny også kan returnere".
Bond-samleren Nils Winblad - også klædt på til lejligheden.
Vi starter da bare forfra
Nils Winblad, mangeårig Bond-fan og samler: "Filmisk er No Time To Die flot lavet og har gode lokations. Den skal have 007 på en skala fra 00-007. Jeg synes ikke at det er et problem, at Bond dør. Historien med Craig er jo slut, så ligesom med Casino Royale skal vi da bare starte forfra med en ung,  mere moderne og elegant Bond. Craig gjorde det jo meget sårbart.
Jeg vil gerne tilbage til Sean Connerys stil.
Bond-bloggen: "Uha, uha - går det an i disse Me Too tider"?
"Nej, ikke det mandschuavinistiske, men tilbage til casinoerne, og dykkerscenerne, kampsporten og flere aktionscener, Det skal Ikke bare være store eksplosioner. Det kan Mission Impossible lave. Bond er mere elegant".
Knud Braagaard udstillede Bonds DB-5. Han har været to år om at bygge modellen, der vejer 8 kilo.
Ind med Tom Hiddleston
Knud Braaggaard, Bond-collector: "No Time To Die er den bedste Craig har lavet. 6 stjerner ud af 6. Slutningen har de jo lavet, fordi han ikke vil mere. Men det er helt ok".
Bond-bloggen: "Men hvad så næste gang Bond er i problemer. Så dør han bare - og genoplives i den næste film?
"Nej, det skal ikke være en vane"
B-B: "Men hvad så nu"?
"Det skal ikke være en kvinde, der tager over. Eller måske overtager datteren Mathilde?
"Ser du gerne det"?
"Nej, jeg ser gerne de finder en fyr på 33 år. Måske Tom Hiddleston fra Susanne Biers  Te Nigth Manager"
Sune Lind Thomsen tog imod fødselsdagsgæsterne.
Det er falsk alarm
Sune Lind Thomsen, biografdirektør og tidligere PR-ansvarlig for Bond-filmene i Danmark.
"Jeg har set No Time To Die flere gange, og kan godt lide den, selvom jeg mere er en Skyfall mand. Men det er imponerende, den er så fængende, trods længden. To timer og 43 minutter er lang tid. Men Bond dør da ikke!
Jeg er overbevist om, at det gør han ikke. Det er falsk alarm. Der står jo også på slutteksterne, James Bond will return.
Bond-bloggen: "Så du mener seriøst, at de finder Bonds rester og lapper ham sammen?"
"Bond dør da ikke - jeg er overbevist om, at det gør han ikke"
- Biograf-direktør Sune Thomsen.
"Det var det samme med Sherlock Holmes, der også forsvandt i et vandfald. Mon ikke Bond lige har fået bippet sig væk med sit ur.
Jeg er overbevist om. at han ikke dør. Det var Craigs måde at sige, at i ikke kommer til at se mig, men jeg er ret sikker på, at Bond kommer tilbage. Det er ligesom med Olsen-banden. De lykkedes også med at komme til Mallorca med pengene, og så i næste film var de hjemme igen.
Bond-bloggen: "Olsen-banden døde ikke ..."
"Vi ser ham jo  heller ikke dø. Hvad nu hvis det bare var noget, de så på en computerskærm?
Bond-bloggen: "Altså ligesom de gør med figurerne i Dollars og Dallas" ...
"Ja, der døde Bobby Ewing også, og kom så ud af et brusebad nogle afsnit senere. Og alle var glade ..."
Hurra for Gentofte Kino og Bonds midlertidige genopstandelse.
Men fem måneder efter No Time To Die ramte landet er jeg ikke sikker på, at granatchoket helt har fortaget sig ....
Læs også: Bond-bloggens spoiler-fyldte kritik af No Time To Die
Kalsoy på Færøerne har rejst et nyt mindesmærke.
Bond-bloggen is  an non profit website, run indepently from a personal basis in my  spare time.  It is dedicated to Ian Fleming and his fictional creation - is not in any way endorsed by Eon Productions, Danjaq LLC, Ian Fleming Publications Ltd, Glidrose Productions Ltd, Sony Pictures, United Artists Corporation or any other James Bond copyright holders.     James Bond film images © 1962 - 2021 Eon Productions, Danjaq, Metro-Goldwyn-Mayer, Sony Pictures, United Artists James Bond book covers © 1953 - 2018 Ian Fleming Publications and Glidrose Productions. Material that may appear on this site includes, but is not limited to: Te Cinematic James Bond • Dr. No © 1962 Danjaq S.A. & United Artists Corporation. • From Russia with Love © 1963 Danjaq S.A. & United Artists Corporation. • Goldfinger © 1964 Danjaq S.A. & United
Artists Corporation. • Thunderball © 1965 Danjaq S.A. & United Artists Corporation. • Casino Royale © 1966 Columbia Pictures Inc & Charles K. Feldman Productions. • You Only Live Twice © 1967 Danjaq S.A. & United Artists Corporation. • On Her Majesty's Secret Service © 1969 Danjaq S.A. & United Artists Corporation. • Diamonds Are Forever © 1971 Danjaq S.A. & United Artists Corporation. • Live and Let Die © 1973 Danjaq S.A. & United Artists Corporation. • Te Man with te Golden Gun © 1974 Danjaq S.A. & United Artists Corporation. • Te Spy Who Loved Me © 1977 Danjaq S.A. & United Artists Corporation. • Moonraker © 1979 Danjaq S.A. & United Artists Corporation. • For Your Eyes Only © 1981 Danjaq S.A. & United Artists Corporation. • Octopussy © 1983 Danjaq S.A. & United Artists Corporation. • Never Say Never Again © 1983 Warner Brothers Pictures & Taliafilm Enterprises. • A View to a Kill © 1985 Danjaq S.A. & MGM/United Artists Pictures. • Te Living Daylights © 1987 Danjaq S.A. & MGM/United Artists Pictures. • Licence to Kill © 1989 Danjaq S.A. & United Artists Pictures Limited. • GoldenEye © 1995 Danjaq LLC. & United Artists Pictures. An MGM Company. • Tomorrow Never Dies © 1997 Danjaq LLC. & United Artists Pictures. An MGM Company. • Te World Is Not Enough © 1999 Danjaq LLC. & Metro-Goldwyn-Mayer (MGM). • Die Another Day © 2002 Danjaq LLC. & Metro-Goldwyn-Mayer (MGM). • Casino Royale © 2006 Danjaq LLC. & Metro-Goldwyn-Mayer (MGM). • Quantum of Solace © 2008 Danjaq LLC. & Metro-Goldwyn-Mayer (MGM). • Skyfall © 2012 Danjaq LLC. & Metro-Goldwyn-Mayer (MGM). • SPECTRE © 2015 Danjaq LLC. & Metro-Goldwyn-Mayer (MGM). • No Time To Die © 2021 Danjaq LLC. & Metro-Goldwyn-Mayer (MGM).   007 Gun Symbol © 1962 Danjaq S.A. James Bond Gun Barrel Logo © 1988 Danjaq S.A. & MGM/UA. James Bond Iris Logo © 1999 MGM Inc. All contents © 1962, 1998, 1999, 2000 MGM. James Bond 007 is a registered trademark of MGM Inc. A division of te United Artists Corporation and EON Productions Limited. All rights reserved.